Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 19434

2. ZAJ MINŐSÍTÉSI VIZSGÁLATI ÉS MÉRÉSI FELTÉTELEK 2.1 Általános rész Ez a szakasz írja elő a zaj minősítés végrehajtási feltételeit, valamint az alkalmazandó mérési eljárásokat. Megjegyzés. - A zaj minősítési bizonyítvány iránt benyújtott kérelmek jelentős része a repülőgép típusterv 2007/70/II. szám csak minimális megváltoztatásával függ össze. Az ebből eredő zajszint változás megfelelő biztonsággal gyakran megállapítható anélkül, hogy elvégeznék a jelen Függelékben leírt teljes eljárást. Éppen ezért javasoljuk a bizonyítványt kiadó hatóságoknak, hogy engedélyezzék a megfelelő "Egyenértékű Eljárások" használatát. Hasonlóképp, léteznek a teljes zaj minősítés megállapítási eljárás során alkalmazható egyenértékű eljárások a költségek csökkentése, de ugyanakkor megbízható eredmények elérése céljából. Az egyenértékű eljárásoknak a hangsebességnél lassabb sugárhajtású és légcsavar hajtású repülőgépek, valamint a helikopterek zaj minősítéséhez való használatára vonatkozó segédanyag az "Environmental Technical Manual on the use of Procedures in the Noise Certification of Aircraft" (Doc 9501) kiadványban található. 2.2 Vizsgálati környezet 2.2.1 A levegőben lévő légijármű zajának méréséhez túlzott hangelnyelő tulajdonsággal (mint amit a sűrű, tömörödött, vagy hosszú fű, bokrok vagy erdős területek okoznak) nem rendelkező viszonylag lapos környezetű terepet kell kiválasztani. Nem lehetnek a repülőgép zajmezőjét jelentősen befolyásoló akadályok a mikrofon alatt függőlegesen lévő pont feletti kúpos térben, amely kúpot a földfelszínre merőleges tengely és e tengelyhez képest mért 80o-os fél-szög határoz meg. Megjegyzés. - A mérést végző személyek maguk is képezhetnek ilyen akadályt. 2.2.2 A 2.2.4-ban említett kivételekkel, a vizsgálatokat a következő légköri viszonyok mellett kell végezni:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes